מרטי וולש

מרטין ג'וזף "מרטי" וולש (באנגלית: Martin Joseph "Marty" Walsh; נולד ב-10 באפריל 1967) הוא פוליטיקאי אמריקאי חבר המפלגה הדמוקרטית, שכיהן כמזכיר מחלקת העבודה של ארצות הברית. בשנים 2021-2014 שירת כראש עיריית בוסטון. ב-7 בינואר 2021 נבחר בידי הנשיא הנבחר של ארצות הברית ג'ו ביידן למזכיר העבודה של ארצות הברית, ובמרץ אותה שנה אושר מינויו לתפקיד. כעבור שנתיים התפטר מתפקידיו בממשל ביידן ועבר למגזר הפרטי. וולש נולד בבוסטון, מסצ'וסטס, להורים שהיגרו מקונמארה שבאירלנד בשנות ה-50 של המאה ה-20. הוא אובחן כחולה לימפומת בירקיט בגיל 7, מה שאילץ אותו להחמיץ את מרבית לימודיו בכיתות ב' ו-ג', ולהשלים בשנית את כיתה ה'. בגיל 11, לאחר סדרה ארוכה בת שנים אחדות של טיפול כימותרפי, גבר וולש על מחלת הסרטן. הוא למד בתיכון בבית הספר התיכון ניומן, ובשנת 2009 השלים את לימודיו הגבוהים בבוסטון קולג'. הוא נבחר לבית הנבחרים של מדינת מסצ'וסטס ב-1997, כשייצג את המחוז ה-13 של מחוז סאפוק, המייצג את השכונה דורסטר שבבוסטון ואזור קטן בעיר קווינסי. שימש כיושב ראש הוועידה לאתיקה וכן כיושב ראש המשותף של הוועדה המיוחדת לרפורמה בבנייה ציבורית. באחרית 2010 נבחר וולש למזכיר האוצר של ארגון הגג "מועצת המקצועות של הבניין המטרופוליני של בוסטון", וב-2011 התמנה לעמוד בראש הארגון. באפריל 2013 הכריז על התמודדותו לראש העיר בוסטון, והתפטר מתפקידו במועצת המקצועות לצורך כניסתו למרוץ. הוא ניצח בבחירות הכלליות בנובמבר באותה שנה עם 51.5% מהקולות. וולש תמך במקור בקיום המשחקיים האולימפיים 2024 בבוסטון, אך לבסוף נבחרה פריז כעיר המארחת של האולימפיאדה. בבחירות 2017 לראשות העיר נבחר וולש מחדש עם כ-62% מקולות הבוחרים. במהלך מחאות ג'ורג' פלויד נגד אלימות משטרתית, פעילים ומוחאים בבוסטון רבתי קראו לוולש לקצץ את המימון וההוצאות הציבוריים עבור משטרת בוסטון בלפחות 10% לקראת השנה הפיסקלית של 2021. ב-7 בינואר 2021 הכריז ג'ו ביידן, הנשיא הנבחר של ארצות הברית, על כוונתו למנות את וולש למזכיר מחלקת העבודה של ארצות הברית, בכפוף לאישור הסנאט האמריקאי. ב-14 בינואר 2021 נחשף כי מטה הבחירות של וולש, שילם לחברת גיוס הכספים והייעוץ של חברתו, לורי היגינס, למעלה ממיליון דולר אמריקני. אמנם אין מדובר בהפרה של חוקי מימון בחירות, אך החשיפה העיבה על שיקול הדעת של וולש. לראיה, הפרופסור מוריס קנינגהם מאוניברסיטת מסצ'וסטס תיאר זאת כ"סוג של נפוטיזם". ב-11 בפברואר אישרה ועדת הבריאות, החינוך, העבודה והפנסיונים של הסנאט את הבאת מועמדותו להצבעה בפני מליאת הסנאט, ברוב של 18 תומכים מול 4 מתגדים. ב-22 במרץ אישר הסנאט את מינוי של וולש למזכיר העבודה, ברוב של 68 תומכים מול 29 מתנגדים. ב-8 בפברואר 2022, במהלך נאום מצב האומה של הנשיא, ג'ו ביידן, שימש וולש כשורד מיועד. במרץ 2023 הודיע על התפטרותו מתפקידו במחלקת העבודה לשם כניסתו ליו"ר התאחדות שחקני ליגת ההוקי הלאומית (NHLPA) הפועלת בארצות הברית ובקנדה. מדיה וקבצים בנושא מרטי וולש בוויקישיתוף אתר האינטרנט הרשמי של הקמפיין (באנגלית) מרטי וולש, ברשת החברתית פייסבוק מרטי וולש, ברשת החברתית אקס (טוויטר) מרטי וולש, ברשת החברתית אינסטגרם מרטי וולש, ראש עיריית בוסטון (באנגלית) מייקל לוונסטון, Martin Walsh’s childhood marked by cancer fight, באתר בוסטון גלוב, 20 באוקטובר 2013 (באנגלית) Early struggles gave Martin Walsh a solid underpinning, באתר בוסטון גלוב, 2 בספטמבר 2013 (באנגלית) אנדרו ראיין, State Representative Martin J. Walsh formally announces bid for mayor of Boston, באתר Boston.com‏, 10 באפריל 2013 (באנגלית) Marty Walsh Re-Elected As Mayor Of Boston, באתר WBZ-TV‏, 7 בנובמבר 2017 (באנגלית) קווינסי וולטרס, Walsh Declares Racism 'A Public Health Crisis,' Proposes To Divert Less Than 3% Of Police Budget To Other Services, באתר WBUR‏, 12 ביוני 2020 (באנגלית) גרגורי קינג ודן מריקה, Biden to tap Boston Mayor Marty Walsh as labor secretary, באתר CNN‏, 7 בינואר 2021 (באנגלית) מורגן פיליפס, Biden labor secretary nominee Marty Walsh's campaign paid his girlfriend's employer nearly $1 million, באתר פוקס ניוז, 14 בינואר 2021 (באנגלית) Senate committee approves Walsh’s nomination for labor secretary, באתר בוסטון גלוב, 11 בפברואר 2021 (באנגלית) סם גרינגלס, Marty Walsh, Boston Mayor With Union Roots, Confirmed As Labor Secretary At Key Time, באתר NPR‏, 22 במרץ 2021 (באנגלית) רבקה רייני, Senate confirms Boston Mayor Marty Walsh to lead Labor Department, באתר פוליטיקו, 22 במרץ 2021 (באנגלית) אנדריאה סו, Labor Secretary Marty Walsh leaves Biden administration to lead NHL players' union, באתר NPR‏, 16 בפברואר 2023 (באנגלית)